text: Løb i sandet
  26 juni 2011 kl. 10.57
  Det klassiske North Sea Beach Marathon blev afviklet for 12. gang søndag. Denne gang med start i Hvide Sande og mål i Vejers.
  Det kendte og attraktive løb langs den jyske vestkyst skydes i gang i Hvide Sande den 26. juni. Igen i år forventes der deltagelse fra en lang række nationer. 
  North Sea Beach Marathon 2011 afvikles traditionen tro langs den jyske vestkyst og omfatter foruden det klassiske maratonløb på 42,195 km, halvmaraton, 10 og 5 km og stavgang på alle distancer. 
  Maratonløberne starter i år i Hvide Sande kl. 10.30, halvmaratonløberne i Nymindegab kl. 12.00, mens 5 og 10 km-løberne sendes af sted på en ud-hjem rute fra stranden i Vejers klokken 11.00 og 12.30. Der forventes mellem 1.500 - 2.000 løbere til start i år.
  På stranden i Vejers vil der være en række forskellige aktiviteter, og der bliver sørget for en super-god stemning langs den smukke rute hele dagen. 
  North Sea Beach Marathon er en unik løbsevent, der arrangeres søndag den 26. juni af de tre foreninger Ringkøbing Atletik & Motion, Esbjerg Atletik & Motion og Hvide Sande KFUM´s Idræt i samarbejde med en række lokale partnere.
  